ai4bharat/Pralekha huggingface dataset:
உள்துறை அமைச்சகம்
'டவ்-தே' புயலுக்கு பின் எடுக்கப்பட்டு வரும் நிவாரணம் மற்றும் மறுசீரமைப்பு நடவடிக்கைகள் குறித்து அமைச்சரவை செயலாளர் தலைமையிலான தேசிய நெருக்கடி நிர்வாகக் குழு ஆய்வு செய்ததுx
'டவ்-தே' புயலுக்கு பின் மாநில அரசுகள், யூனியன் பிரதேச நிர்வாகங்கள், மத்திய அமைச்சகங்கள் மற்றும் முகமைகளால் எடுக்கப்பட்டு வரும் நிவாரணம் மற்றும் மறுசீரமைப்பு நடவடிக்கைகள் குறித்து அமைச்சரவை செயலாளர் திரு ராஜிவ் கவுபா தலைமையிலான தேசிய நெருக்கடி நிர்வாக குழு இன்று ஆய்வு செய்தது.
கூட்டத்தில் கலந்துகொண்ட மாநிலங்களின் தலைமை செயலாளர்கள் மற்றும் யூனியன் பிரதேச நிர்வாகங்களின் ஆலோசகர்கள், உள்கட்டமைப்பு, பயிர்கள் மற்றும் உயிர்களுக்கு ஏற்பட்டுள்ள பாதிப்பு குறித்து குழுவிடம் எடுத்துரைத்ததோடு, தொலைத்தொடர்பு, மின்சாரம், சாலைகள், தண்ணீர் விநியோகம் மற்றும் இதர வசதிகளை மீண்டும் வழங்குவதற்காக தாங்கள் எடுத்து வரும் நடவடிக்கைகள் குறித்தும் விளக்கினர்.
இந்திய வானிலைத் துறை சரியான நேரத்தில் துல்லியமாக வழங்கிய முன்னெச்சரிக்கை காரணமாகவும், அனைத்து மத்திய, மாநில மற்றும் யூனியன் பிரதேச முகமைகள் எடுத்த ஒருங்கிணைந்த நடவடிக்கைகளின் காரணமாகவும் பாதிக்கப்பட்ட பகுதிகளில் இயங்கி வரும் மருத்துவமனைகள் மற்றும் கொவிட் பராமரிப்பு மையங்களின் செயல்பாடுகள் எந்தவித பாதிப்பும் இன்றி தொடர்ந்து நடைபெற்றதாக கூட்டத்தில் தெரிவிக்கப்பட்டது.
காணாமல் போனவர்களை மீட்பதற்காக இந்திய கடற்படை, கடலோர காவல்படை, ஓஎன்ஜிசி மற்றும் இதர முகமைகள் எடுத்துவரும் நடவடிக்கைகள் குறித்தும் விவாதிக்கப்பட்டது.
மீட்பு மற்றும் மறுசீரமைப்பு நடவடிக்கைகளை ஆய்வு செய்த திரு ராஜிவ் கவுபா, தொலைத்தொடர்பு, மின்சாரம், சாலைகள், நீர் விநியோகம் மற்றும் இதர உள்கட்டமைப்பு வசதிகளை மறு சீரமைக்கும் பணிகள் தொடர்ந்து மேற்கொள்ளப்பட்டு விரைவில் முடிக்கப்பட வேண்டும் என்று வலியுறுத்தினார்.
தேவையான அனைத்து உதவிகளையும் விரைந்து வழங்குவதற்காக மாநில அரசுகள் மற்றும் யூனியன் பிரதேச நிர்வாகங்கள் உடன் மத்திய அமைச்சகங்கள் மற்றும் முகமைகள் தொடர்ந்து இணைந்து பணியாற்றும்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 88.14 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, அக்டோபர் 2-ந் தேதி வரை, 88.14 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
சுமார் 5.28 கோடி ) கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760217
சிறப்பு சேவைகள் மற்றும் கட்டுரைகள்
மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர். எல். முருகன் பல்வேறு திட்டங்களை ஆய்வு செய்தார்
மத்திய தகவல், ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல்.முருகன், இந்திய மீன்வள ஆய்வு மையத்தின் மர்மகோவா மண்டல தளத்தை இன்று பார்வையிட்டார். அமைச்சர் பல்வேறு திட்டங்களை ஆய்வு செய்ததுடன், மீன்பிடி செயல்பாடுகள் குறித்த செயல்விளக்கத்திற்காக படகில் சென்று பார்வையிட்டார். இதில் இந்திய மீன்வள ஆய்வு மைய தலைமை இயக்குநர் டாக்டர் ஆர்.ஜெயபாஸ்கரன், மண்டல இயக்குநர் டாக்டர் எஸ்.ராமச்சந்திரன் மற்றும் அலுவலர்கள் கலந்து கொண்டனர்.
அமைச்சர் டாக்டர் எல்.முருகன், மர்மகோவா மண்டலத் தளத்தில் உள்ள இரண்டு ஆய்வுக் கப்பல்களான மோட்டார் மீன்பிடிக் கப்பல்  சகரிகா மற்றும் எம்.எஃப்.வி யெல்லோஃபின் ஆகியவற்றை பார்வையிட்டார். இதில் ஒன்றில் மீன்பிடி நடவடிக்கைகளை ஆய்வு செய்ய அமைச்சர் பயணம் செய்தார்.
தலைமை இயக்குநர் டாக்டர் ஆர்.ஜெயபாஸ்கரன், இந்திய மீன்வளத்துறையின் பல்வேறு செயல்பாடுகள் குறித்து மத்திய அமைச்சரிடம் விளக்கினார். கோவா, கர்நாடகா மற்றும் லட்சத்தீவு தீவுகளின் கரையோரங்களில் உள்ள இந்திய பிரத்தியேக பொருளாதார மண்டலத்தில் கடல் மீன் வளங்களை ஆய்வு செய்து மதிப்பிடும் முக்கிய பணியை இந்த அமைப்பு எவ்வாறு மேற்கொள்கிறது என்பதை அவர் விளக்கினார். மீன்பிடி தொழில்முனைவோருக்கு பல்வேறு மீன்பிடி தொழில் நுட்பங்களில் பயிற்சி அளித்தல், மீன்பிடித் தளங்களை அடையாளம் கண்டு, மீன்பிடித் தொழிலுக்கு தகவல்களைப் பரப்புதல் போன்ற கடந்த கால சாதனைகள் குறித்தும் அமைச்சரிடம் அவர் எடுத்துரைத்தார்.
சுற்றுச்சூழல் மற்றும் வனத்துறை அமைச்சகம்
நாடு முழுவதும் சிறுத்தைகள் எண்ணிக்கை 60 சதவீதம் உயர்வு: தற்போது 12,852 சிறுத்தைகள் உள்ளன
நாடு முழுவதும் சிறுத்தைகள் எண்ணிக்கை 60 சதவீதம் உயர்ந்துள்ளது. நாட்டில் தற்போது 12,852 சிறுத்தைகள் உள்ளன என மத்திய சுற்றுச்சூழல் மற்றும் வனத்துறை அமைச்சர் திரு பிரகாஷ் ஜவடேகர் கூறினார்.
நாட்டில் உள்ள சிறுத்தைகள் எண்ணிக்கை குறித்த அறிக்கையை, மத்திய சுற்றுச்சூழல் மற்றும் வனத்துறை அமைச்சர் திரு பிரகாஷ் ஜவடேகர் தில்லியில் இன்று வெளியிட்டார். அப்போது அவர் கூறியதாவது:
புலி, சிங்கம், சிறுத்தைகள் எண்ணிக்கை கடந்த சில ஆண்டுகளாக அதிகரித்து வருவது, பாதுகாப்பு முயற்சிகள் மற்றும் நாட்டின் வனவிலங்கு மற்றும் பல்லுயிர் பெருக்க வளர்ச்சிக்கு சான்றாக இருக்கிறது.
இந்தியாவில் தற்போது 12,852 சிறுத்தைகள் உள்ளன. கடந்த 2014ம் ஆண்டு மதிப்பீட்டில் இதன் எண்ணிக்கை 7,910 ஆக இருந்தது. தற்போது 60 சதவீதத்துக்கு மேல் அதிகரித்துள்ளது.
மத்தியப் பிரதேசம், கர்நாடகா மற்றும் மகாராஷ்டிரா ஆகிய மாநிலங்களில், அதிகபட்சமாக முறையே 3,421, 1,783 1,690 சிறுத்தைகள் தற்போது உள்ளன.
இந்தியாவில் புலிகளை கண்காணிக்கும் முறை, சிறுத்தைகள் போன்ற இனங்களையும் கணக்கிட வழிவகுத்துள்ளது. இந்தியாவின் மிகப் பெரிய அளவில் மேற்கொள்ளப்பட்ட புலிகள் கணக்கெடுப்பில்தான், சிறுத்தைகள் எண்ணிக்கையும் மதிப்பிடப்பட்டன. சிறப்பு மென்பொருளை பயன்படுத்தி எடுக்கப்பட்ட 51,337 சிறுத்தை போட்டோக்களில், 5,240 இளம் சிறுத்தைகள் அடையாளம் காணப்பட்டன.
இவ்வாறு மத்திய அமைச்சர் திரு பிரகாஷ் ஜவடேகர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682421
மத்திய அமைச்சரவை
தொடர்பியல் துறையில் இந்தியா மற்றும் வியட்நாம் இடையே ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை தொடர்பியல் துறையில் இந்தியா மற்றும் வியட்நாம் இடையே ஒத்துழைப்புக்கான புரிந்துணர்வு ஒப்பந்தத்திற்கு பின்னேற்பு ஒப்புதல் வழங்கியுள்ளது
பலன்கள்
இந்தப் புரிந்துணர்வு ஒப்பந்தம் இரு நாட்டின் உறவை வலுப்படுத்துவதுடன் தொடர்பியல் துறையையும் வலுப்படுத்தும்.
பிரதமர் அலுவலகம்
‘சென்னை சந்திப்பு’ இந்திய – சீன உறவுகளில் புதிய சகாப்தத்தைத் துவக்கியிருக்கிறது என்று பிரதமர் திரு நரேந்திர மோடி கூறுகிறார்
ஊஹான் உச்சிமாநாடு இந்திய – சீன இருதரப்பு உறவுகளில் நிலைத்தன்மையை அதிகரித்து, புதிய உந்துதலை அளித்தது
மாமல்லபுரத்தில் இந்தியா – சீனா இரண்டாவது முறைசாரா உச்சிமாநாடு நிறைவுற்றது
சென்னை அருகே உள்ள மாமல்லபுரத்தில் நடைபெற்ற இரண்டாவது முறைசாரா உச்சிமாநாடு, இந்தியாவுக்கும், சீனாவுக்கும் இடையே ‘ஒத்துழைப்புக்கான புதிய சகாப்தத்தை’ துவக்கியிருப்பதாக பிரதமர் திரு நரேந்திர மோடி தெரிவித்துள்ளார்.
மாமல்லபுரத்தில் முறைசாரா உச்சிமாநாட்டின் இரண்டாம் நாளான இன்று நடைபெற்ற இருநாடுகளின் பிரதிநிதி குழுக்கள் அளவிலான பேச்சுவார்த்தைக்கு, பிரதமர் திரு நரேந்திர மோடியும், சீன அதிபர் திரு ஸீ ஜின்பிங்கும் தலைமை வகித்தனர். இந்தப் பேச்சுவார்த்தையின் துவக்க உரையில் பிரதமர் இதனைக் குறிப்பிட்டார்.
கடந்த ஆண்டு ஊஹான் நகரில் நடைபெற்ற இரண்டு நாடுகளுக்கும் இடையேயான முதலாவது முறைசாரா உச்சிமாநாட்டைப் பற்றிக் குறிப்பிட்ட பிரதமர் திரு மோடி, அந்த மாநாடு, ‘நமது உறவுகளின் நிலைத்தன்மையை அதிகரித்து, புதிய உந்துதல் அளித்ததாக’ தெரிவித்தார்.
‘இரண்டு நாடுகளுக்கும் இடையே உத்திசார்ந்த தகவல் தொடர்பு அதிகரித்துள்ளது’ என்று அவர் கூறினார்.
பிரதமர் மேலும் கூறுகையில் “இரு தரப்புக்கும் இடையே உள்ள வேறுபாடுகளை, பூசல்களாக மாற அனுமதிக்காமல் அவற்றை விவேகத்துடன் தீர்ப்பது என தீர்மானித்துள்ளோம். அதாவது, இருதரப்பும் ஒருவருக்கொருவர், மற்றவரின் அக்கறைகளை உணர்ந்து செயலாற்றுவோம். நமது உறவுகளின் வாயிலாக உலக அமைதிக்கும், நிலைத்தன்மைக்கும் பாடுபடுவோம்” என்று குறிப்பிட்டார்.
மாமல்லபுரத்தில் நடைபெற்ற இரண்டாவது முறைசாரா உச்சிமாநாட்டைப் பற்றி குறிப்பிட்ட பிரதமர், “சென்னை மாநாட்டில், இருதரப்பு மற்றும் உலக விஷயங்கள் குறித்து நாம் மிகச் சிறந்த பரிமாற்றத்தை இதுவரை மேற்கொண்டுள்ளோம். ஊஹான் உச்சிமாநாடானது, நமது இருதரப்பு உறவுகளுக்கு புதிய உந்துதலை அளித்தது. இன்று நமது சென்னை சந்திப்பானது, இருநாட்டு உறவுகளில் ஒத்துழைப்புக்கான புதிய சகாப்தத்தை துவக்கியுள்ளது” என்றார்.
“நமது இரண்டாவது முறைசாரா உச்சிமாநாட்டில் பங்கேற்க இந்தியாவுக்கு வருகை தந்த அதிபர் திரு. ஸீ ஜின்பிங்குக்கு நான் நன்றி தெரிவிக்கிறேன். இந்த சென்னை சந்திப்பானது, இந்திய – சீன உறவுகளுக்கு மிகச் சிறப்பான உந்துதலை அளிக்கும். இது நமது நாட்டு மக்களுக்கும், உலக மக்களுக்கும் நன்மை பயக்கும்” என்று பிரதமர் தெரிவித்தார்.
-----
(Visitor Counter : 141
குடியரசுத் துணைத் தலைவர் செயலகம்
பண்ணைத்துறையை நீடிக்க வல்லதாகவும் லாபகரமானதாகவும் மாற்றுவதற்கு புதிய கண்டுபிடிப்பு நடைமுறைகள் அத்துறைக்கு வரவேண்டும்: குடியரசுத் துணைத் தலைவர்.
பண்ணைத்துறையை நீடிக்க வல்லதாகவும் லாபகரமானதாகவும் மாற்றுவதற்கு புதிய கண்டுபிடிப்பு நடைமுறைகள் அத்துறைக்கு வரவேண்டும் என்று குடியரசுத் துணைத் தலைவர் திரு வெங்கய்யா நாயுடு கூறியுள்ளார். அஸ்ஸாம் மாநிலம் ஜோர்ஹட்டில் உள்ள அஸ்ஸாம் வேளாண் பல்கலைக்கழகத்தின் ஓராண்டுகாலப் பொன்விழா கொண்டாட்டங்களைத் தொடங்கிவைத்து அவர் உரையாற்றினார். அஸ்ஸாம் மாநில ஆளுநர் திரு ஜகதீஷ் முக்கி, வேளாண் அமைச்சர் திரு அதுல் போரா மற்றும் பிரமுகர்கள் இந்த விழாவில் கலந்துகொண்டனர்.
பருப்பு வகைகள், எண்ணெய் வித்துக்கள் ஆகியவற்றில் தற்சார்பு நிலை எட்டுவது நாட்டுக்குச் சவாலாக உள்ளது என்று குடியரசுத் துணைத் தலைவர் கூறினார். நமது விவசாயிகள் காட்டுகின்ற அர்ப்பணிப்பாலும் நமது சோதனைக் கூடங்களில் நடத்தப்படுகின்ற ஆராய்ச்சிகளாலும் இந்த இரண்டு பயிர் வகைகளிலும் விரைவில் தற்சார்பை எட்டுவோம் என்று நம்புவதாக அவர் தெரிவித்தார்.
நீடித்த உணவுப் பாதுகாப்புக்காகப் பண்ணைத்துறையில் மாறிவரும் தேவைகளுக்குத் திட்டவட்டமான செயல்பாடு இந்தியாவுக்கு அவசியம் என்றும் குடியரசுத் துணைத் தலைவர் கூறினார். பருவநிலை மாற்றம், குறைந்து வரும் மண்வளம், குறைந்து வரும் நீராதாரங்கள், அழிந்துவரும் பல்லுயிர்ப் பெருக்கம் போன்ற சமகால எதார்த்தங்கள் பண்ணைத்துறையைப் பாதிக்கின்றன என்று அவர் மேலும் தெரிவித்தார். விவசாயத் தொழிலில் பொருளாதாரப் பயன் குறைவானது அதிகரித்து வருவதன் காரணமாக அது ஈர்ப்புடையதாக இல்லை என்றும் அவர் கூறினார்.
ஏற்ககெனவே இருந்ததைவிடக் குறைவான நபர்களே தற்போது வேளாண்துறையை விரும்புகிறார்கள் என்று குடியரசுத் துணைத் தலைவர் தெரிவித்தார். புதிய கண்டுபிடிப்புகளை உருவாக்குவதற்கு வழக்கமான சிந்தனைகளிலிருந்தும் அமைப்புகளிலிருந்தும் விடுபடும் நபர்களும், மிகவும் அதிகமான திறமையும் ஊக்கமும் உள்ள மனித வளங்களும் நமக்குத் தேவைப்படுவதாக அவர் கூறினார்.
உற்பத்தி அதிகரிப்பது மட்டும் விவசாயத்துறையில் மக்களை ஊக்கப்படுத்த இயலாது என்பதால் அவர்கள் கோழி வளர்ப்பு, பால் உற்பத்தி, மீன் வளர்ப்பு போன்ற மாறுபட்ட தொழில்களிலும் ஈடுபட விஞ்ஞானிகளும், அரசுகளும் ஊக்கப்படுத்த வேண்டுமென்று குடியரசுத் துணைத் தலைவர் கேட்டுக்கொண்டார். வடகிழக்குப் பிராந்தியம் முழுவதும் பால் மற்றும் இறைச்சிப் பொருள்களின் தேவை மிக அதிகமாக உள்ளது என்றும் இந்தச் சவாலை நல்லதொரு வாய்ப்பாக மாற்றிக் கொள்ள வேண்டிய அவசியம் உள்ளது என்றும் அவர் மேலும் தெரிவித்தார். நிலங்களில் கடுமையாகப் பாடுபடும் விவசாயிகளுக்கு அறிவுப்பூர்வமாகவும் நிதி சார்ந்தும் சேமிப்புக் கிடங்குகள் மற்றும் காப்பீட்டு வசதிகளை வழங்கியும் அதிகாரமளிக்க வேண்டுமென்றும் வேளாண் கல்வி மற்றும் ஆராய்ச்சி குறித்து மறு சிந்தனையும் புதிய ஊக்குவிப்பும் தேவைப்படுகிறது என்றும் அவர் தெரிவித்தார்.
மேலும் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 98
குடியரசுத் துணைத் தலைவர் செயலகம்
கோவிட் சூழ்நிலைகள் பற்றியும் நாடாளுமன்ற கமிட்டிகளின் கூட்டங்கள் பற்றியும் மாநிலங்களவைத் தலைவர், மக்களவை சபாநாயகர் கலந்துரையாடல்.
குடியரசு துணைத் தலைவரும் மாநிலங்களவைத் தலைவருமான திரு எம். வெங்கய்ய நாயுடு, கோவிட் -19 நோய்த் தாக்குதல் சூழ்நிலை குறித்து மக்களவை சபாநாயகர் திரு ஓம் பிர்லாவுடன் குடியரசு துணைத் தலைவர் மாளிகையில் ஆய்வு நடத்தினார். இதில் நாடாளுமன்ற உறுப்பினர்களின் பங்களிப்பு பற்றியும், நாடாளுமன்றக் கமிட்டிகளின் கூட்டங்களை நடத்துவது பற்றியும் இருவரும் விவாதித்தனர்.
கொரோனா வைரஸ் தாக்குதலுக்கு எதிரான செயல்பாடுகளில் நாடாளுமன்ற உறுப்பினர்கள் அனைவரும் தீவிரமாகப் பங்கேற்று வருவதாக இரு அவைகளின் தலைவர்களும் திருப்தி தெரிவித்தனர். மக்கள் நல உதவிகளுக்கான முயற்சிகளை முன்னெடுத்து செய்தல், அரசு மற்றும் மக்கள் நல அமைப்புகள் மூலமான மனிதாபிமான உதவிகள் வழங்குதலுக்கு ஏற்பாடு செய்தலில் உறுப்பினர்கள் தீவிரமாகp பங்கேற்று வருவது குறித்து அவர்கள் திருப்தி தெரிவித்தனர். தங்களைத் தேர்ந்தெடுத்த மக்களுக்கு உதவி தேவைப்படும் இந்த நேரத்தில், எம்.பி.க்கள் அவர்களுடன் இருப்பது குறித்து அவர்கள் மகிழ்ச்சி தெரிவித்தனர்.
இப்போதுள்ள சூழ்நிலையில், நாடு முழுக்க பயணத்துக்குக் கட்டுப்பாடுகள் உள்ள நிலையில், நாடாளுமன்றத்தின் பல்வேறு குழுக்களின் கூட்டங்களை நடத்துவதற்கான சாத்தியக்கூறுகள் பற்றி திரு நாயுடு, திரு பிர்லா ஆகியோர் ஆலோசனை நடத்தினர். வழக்கமான நடைமுறைகளின்படி விரைவில் இந்தக் கூட்டங்களை நடத்துவதற்கு வாய்ப்பு இருக்காது என்றால், இந்தக் கூட்டங்களை நடத்துவதற்கான மாற்று வழிமுறைகள் பற்றி ஆராய வேண்டும் என்று அவர்கள் கருத்து தெரிவித்தனர்.
அதன்படி, நாடாளுமன்றத்தின் இரு அவைகளின் விதிமுறைகளுக்கு உள்பட்டு, காணொளி மூலம் நாடாளுமன்றக் குழுக்களின் கூட்டத்தை நடத்துவதில் உள்ள சாதக, பாதகங்களை ஆராயுமாறு இரு அவைகளின் செயலாளர்களையும் அவர்கள் கேட்டுக் கொண்டனர். வேறு நாடுகளில் இதுபோல காணொளி மூலம் கூட்டங்கள் நடத்திய அனுபவங்களை அறியவும், இதற்குத் தேவையான தொழில்நுட்ப ஏற்பாடுகளைச் செய்வதற்கு எவ்வளவு காலம் தேவைப்படும் என்று ஆய்வு செய்யவும் முற்படுமாறு அவர்கள் கூறியுள்ளனர். இரு அவைகளின் உயர்நிலை அதிகாரிகளால் தரப்படும் அறிக்கையின் அடிப்படையில், அவைகளின் தலைவர்கள் இந்த விஷயத்தில் முடிவு எடுப்பார்கள்.
(
சுகாதாரம் மற்றும் குடும்ப நலத்துறை அமைச்சகம்
உலக மனநல தினம் : பெங்களூரு நிம்ஹான்ஸில் நடைபெற்ற நிகழ்ச்சிக்கு டாக்டர் மன்சுக் மாண்டவியா தலைமை வகித்தார்
உலக மனநல தினத்தை ஒட்டி பெங்களூரு நிம்ஹான்ஸில்  இன்று நடைபெற்ற நிகழ்ச்சிக்கு மத்திய சுகாதாரம் மற்றும் குடும்ப நலம் அமைச்சர் டாக்டர் மன்சுக் மாண்டவியா தலைமை வகித்தார்.
நீரிழிவு போன்று மன ஆரோக்கியமும் ஒரு அமைதியான உயிர்கொல்லி என்று டாக்டர் மன்சுக் மாண்டவியா தனது உரையில் எச்சரித்தார்: "கண்டறியப்படாமல் போகும் போது நீரிழிவு ஆபத்தாகிறது. மனநலம் பாதிக்கப்பட்டவர்கள் சமூக அச்சம் காரணமாக முன்வருவதில்லை," என்றார்.
மனநல பாதிப்புகள் அதிகரித்து வருவதற்கு முக்கியக் காரணியாக நமது வாழ்க்கை முறை மற்றும் குடும்ப அமைப்பில் ஏற்பட்டுள்ள மாற்றங்கள் விளங்குகின்றன என்று அவர் குறிப்பிட்டார்.
"மருத்துவமனைகளே இறுதி படியாகும். சக குடும்ப உறுப்பினர்களில் மன அழுத்தத்தின் ஆரம்ப அறிகுறிகளைக் கண்டறிந்து பிரச்சினை மோசமடைவதற்கு முன்பு உதவியை நாடலாம். இதேபோல், ஆசிரியர்கள் தங்கள் மாணவர்களின் நடத்தை மாற்றங்களைக் கண்டறிந்து தீர்வுகளை வழங்கலாம். இத்தகைய நடவடிக்கைகள் சிக்கலை தொடக்கத்திலேயே தடுக்கும்,” என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762735
------
(Visitor Counter : 181
நிதி அமைச்சகம்
2023 ஏப்ரல்-ஜூன் காலாண்டிற்கான பொதுக் கடன் மேலாண்மை அறிக்கை
2010-11 ஏப்ரல்-ஜூன்  முதல், நிதி அமைச்சகத்தின் பொருளாதார விவகாரங்கள் துறையின் பட்ஜெட் பிரிவின் பொதுக் கடன் மேலாண்மை பிரிவு  வழக்கமான அடிப்படையில் கடன் மேலாண்மை குறித்த காலாண்டு அறிக்கையை வெளியிட்டு வருகிறது. தற்போதைய அறிக்கை ஏப்ரல்-ஜூன் காலாண்டு  தொடர்பானது.
2023-24ஆம் நிதியாண்டின் முதல் காலாண்டில், தேதியிடப்பட்ட பத்திரங்களை வழங்குதல் / செட்டில்மென்ட் அடிப்படையில் மத்திய அரசு ரூ.4,08,000 கோடி ஈட்டியது. சரி செய்தலுக்குப் பின்னர், ரூ.2,71,415 கோடி மதிப்புள்ள மொத்த தொகையை திரட்டியது. இது, 2022-23ஆம் நிதியாண்டின் 4வது காலாண்டில் 7.13 சதவீதமாகவும், 2023-24ஆம் நிதியாண்டின் முதல் காலாண்டில் 7.34 சதவீதமாகவும் இருந்தது. இந்த காலாண்டில் 91 நாள், 182 நாள் மற்றும் 364 நாள் கருவூல பில்கள் மூலம் திரட்டப்பட்ட மொத்த தொகை ரூ .4,96,266 கோடியாகவும், மொத்த திருப்பிச் செலுத்துதல் ரூ.3,07,278 கோடியாகவும் இருந்தது. 2023 ஏப்ரல்-ஜூன் மாதங்களில், மத்திய அரசின் ரொக்க நிலை பெரும்பாலும் உபரியாகவே இருந்தது.
தற்காலிக தரவுகளின்படி, அரசாங்கத்தின் மொத்த பொறுப்புகள்  2023 மார்ச் இறுதியில் ரூ.1,56,08,634 கோடியிலிருந்து 2023 ஜூன் இறுதியில் ரூ.1,59,53,703 கோடியாக அதிகரித்துள்ளது. இது, 2023-24ம் நிதியாண்டின் முதல் காலாண்டில், 2.2 சதவீதமாக அதிகரித்துள்ளது. மேலும், நிலுவையில் உள்ள தேதியிட்ட பத்திரங்களில் கிட்டத்தட்ட 26.6 சதவீதம் 5 ஆண்டுகளுக்கும் குறைவான எஞ்சிய முதிர்வு காலத்தைக் கொண்டிருந்தன.
மார்ச் 31, 2023 காலாண்டின் முடிவில் 7.31% ஆக இருந்த 10 ஆண்டு பெஞ்ச்மார்க் செக்யூரிட்டி மீதான லாபம் 2023 ஜூன் 30 ஆம் தேதி முடிவில் 7.12% ஆக குறைந்தது, இதனால் காலாண்டில் 19 அடிப்படை புள்ளிகள் குறைந்துள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 159.91 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 159.91 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.73 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791355
நிதி அமைச்சகம்
பிரதமரின் பயிர்க் காப்பீட்டுத் திட்டம் குறித்து மத்திய நிதியமைச்சர் திருமதி.நிர்மலா சீதாராமான் ஆய்வு
பிரதமரின் பயிர்க் காப்பீட்டுத் திட்டச் செயலாக்கம் குறித்த ஆய்வுக் கூட்டம், மத்திய நிதி மற்றும் கம்பெனி விவகாரங்கள் துறை அமைச்சர் திருமதி. நிர்மலா சீதாராமன் தலைமையில், புதுதில்லியில் இன்று காணொளிக் காட்சி மூலம் நடைபெற்றது. நிதியமைச்சகச்  செயலாளர் திரு.தேபாசிஷ் பாண்டா, வேளாண்மை, கூட்டுறவு மற்றும் விவசாயிகள் நலத்துறை செயலாளர் திரு.சஞ்சய் அகர்வால், மற்றும் நிதிச்சேவைகள் துறை, வேளாண்மை, கூட்டுறவு மற்றும் விவசாயிகள் நலத்துறை, பிரதமரின் பயிர்க்காப்பீட்டுத் திட்டத்தைச் செயல்படுத்தும் பொதுக்காப்பீட்டு நிறுவனங்கள் மற்றும் வர்த்தக வங்கிகளின் உயரதிகாரிகள் இந்தக் கூட்டத்தில் கலந்து கொண்டனர்.
2016-ம் ஆண்டு கரீப் பருவம் முதல் பிரதமரின் பயிர்க் காப்பீட்டுத் திட்டம் கடந்து வந்த பாதை, எதிர்கொண்டு வரும் சவால்கள் மற்றும் தற்போதைய 2020 கரீப் பருவத்தில், இத்திட்ட செயலாக்கம் வரை, குறிப்பாக, இத்திட்டம் மாற்றியமைக்கப்பட்ட பிறகு அதன் செயலாக்கம் குறித்து, வேளாண் துறை சார்பில் விளக்கமளிக்கப்பட்டது.
பயிர்க் காப்பீட்டுத் திட்டத்தில் அனைத்து விவசாயிகளும் தாமாக முன் வந்து சேருவதை கருத்தில் கொண்டு, இது பற்றிய தகவல்கள் விவசாயிகளைச் சென்றடைவதை உறுதிசெய்யும் விதமாக விழிப்புணர்வு ஏற்படுத்த வேண்டியதன் அவசியம் குறித்தும், மாநில அரசுகள் ப்ரீமியம் தொகையை விடுவிப்பதன் மூலம், காப்பீட்டுக் கோரிக்கைகளை குறித்த காலத்தில் முடித்து வைக்க நடவடிக்கை எடுக்குமாறும் நிதியமைச்சர் வலியுறுத்தினார். 2020 கரீப் பருவத்தில், இத்திட்டத்தைச் செயல்படுத்தாத மாநிலங்கள், நிலுவையில் உள்ள மானியத் தொகைகளை விடுவிப்பது குறித்து, மாநில அரசுகளைத் தொடர்பு கொண்டு உரிய நடவடிக்கை எடுப்பதன் வாயிலாக, விவசாயிகளுக்கு வழங்க வேண்டிய நிலுவைத் தொகைகளை விரைவில் வழங்க முடியும் என்றும் திருமதி.நிர்மலா சீதாராமன் குறிப்பிட்டார். மாற்றியமைக்கப்பட்ட பிரதமரின் பயிர்க் காப்பீட்டுத் திட்டத்தில், ஊக்குவிப்புத் தொழில்நுட்பம் முக்கிய அம்சமாக உள்ளதாகக் குறிப்பிட்ட வேளாண்மை, கூட்டுறவு மற்றும் விவசாயிகள் நலத்துறைச் செயலாளர், 2023-ஆம் ஆண்டில் கிடைக்கக்கூடிய விளைச்சலை தொழில்நுட்ப ரீதியாக மதிப்பிட நடவடிக்கை எடுத்து வருவதுடன், 2020-21 ராபி பருவத்திற்குப் பிறகு, மாற்றியமைக்கப்பட்ட பிரதமரின் பயிர்க் காப்பீட்டுத் திட்டத்தின் தாக்கம் குறித்து ஆய்வு செய்யப்படும் என்றும் தெரிவித்தார்.
பாதுகாப்பு அமைச்சகம்
இன்று முதல் எல்லையில் அமைதி: இந்தியா-பாகிஸ்தான் ராணுவ உயர் அதிகாரிகள் கூட்டறிக்கை
இந்தியா-பாகிஸ்தான் எல்லை கட்டுப்பாட்டு பகுதியில் இன்று முதல் அமைதியை நிலை நாட்ட, இரு நாட்டு ராணுவ உயர் அதிகாரிகளும் ஒப்புக் கொண்டுள்ளனர்.
இந்திய-பாகிஸ்தான் ராணுவ செல்பாடுகளின் தலைமை இயக்குநர்கள், ஹாட்லைன் மூலம் பேச்சுவார்த்தை நடத்தினர். இதில் எல்லை கட்டுப்பாட்டு நிலவரம் குறித்து, சமூகமான முறையில் ஆய்வு செய்யப்பட்டது.
இருதரப்பும் பயனடையும் வகையில், எல்லை கட்டுப்பாட்டு பகுதியில் நிலையான அமைதியை ஏற்படுத்தவும், வன்முறையை தூண்டி அமைதிக்கு பாதிப்பை ஏற்படுத்தும் பிரச்னைகளை தீர்க்கவும், இருதரப்பு ராணுவ உயர் அதிகாரிகளும் ஒப்புக் கொண்டனர். 2021 பிப்ரவரி 25ம் தேதி முதல் எல்லை கட்டுப்பாட்டு பகுதியில் சண்டை நிறுத்தம், மற்றும் அனைத்து ஒப்பந்தங்கள், புரிந்துணர்வுகளை கடுமையாக பின்பற்றவும் இரு தரப்பு அதிகாரிகளும் ஒப்புக் கொண்டனர்.
எதிர்பாராத நிலவரம் அல்லது தவறான புரிதல்கள் ஏற்பட்டால், தற்போதுள்ள நடைமுறையான ஹாட்லைன் பேச்சுவார்த்தை, எல்லையில் ராணுவ உயர் அதிகாரிகளின் ஆலோசனை கூட்டம் போன்றவற்றை பயன்படுத்த வேண்டும் என இரு தரப்பினரும் வலியுறுத்தினர்.
இவ்வாறு கூட்டறிக்கையில் தெரிவிக்கப்பட்டுள்ளது.
(Visitor Counter : 271
சுகாதாரம் மற்றும் குடும்ப நலத்துறை அமைச்சகம்
கொவிட்-19 நிலவரம்
முடக்க நிலையையொட்டி, குடிபெயர்ந்த தொழிலாளர்களுக்கு, நிவாரண முகாம்களிலும், தனிமைப்படுத்தலின் போதும் உணவு, குடிநீர், மருந்துகள், சுகாதார வசதி உள்ளிட்ட அவர்களின் நலனுக்கான அனைத்தையும் உறுதிப்படுத்த வேண்டும் என்று மத்திய அமைச்சரவை செயலாளர் அனைத்து மாநிலங்களுக்கும், யூனியன் பிரதேசங்களுக்கும் அறிவுறுத்தியுள்ளார்.
மத்திய சுகாதாரம் மற்றும் குடும்ப நல அமைச்சகமும் குடிபெயர்ந்த தொழிலாளர்களின் மனநலம் மற்றும் தனிமைப்படுத்தலுக்கான அறிவுறுத்தலை அளித்துள்ளது. இதற்கான இணைப்பு :
https://www.mohfw.gov.in/pdf/RevisedPsychosocialissuesofmigrantsCOVID19.pdf.
அனைத்து தொழில் நுட்ப வழிகாட்டுதல்களும் மத்திய சுகாதாரம் மற்றும் குடும்ப நல அமைச்சகத்தின் இணைய தளத்தில்  பதிவேற்றப்பட்டுள்ளன.
இதுவரை, 1637 பேருக்கு கொரோனா தொற்று உறுதிப்படுத்தப்பட்டுள்ளது. 38 பேர் இறந்துள்ளனர். கடந்த 24 மணி நேரத்தில், 376 பேருக்கு புதிதாக கொரோனா தொற்று கண்டறியப்பட்டது மற்றும் 3 பேர் இறந்துள்ளனர். 132 பேர் குணமாகி வீடு திரும்பியுள்ளனர்.
பிரதமர் அலுவலகம்
ஜெர்மன் பிரதமர் மேதகு ஓலாஃப் ஸ்கால்ஸுடன் பிரதமர் தொலைபேசியில் உரையாடினார்
ஜெர்மன் பிரதமர் மேதகு ஓலாஃப் ஸ்கால்ஸுடன் பிரதமர் திரு. நரேந்திர மோடி தொலைபேசியில் உரையாடினார்.
மேதகு ஸ்கால்ஸ் பிரதமராக பதவியேற்றதற்குப் பிரதமர் வாழ்த்து தெரிவித்துள்ளார். இந்தியா-ஜெர்மனி இடையேயான உத்திசார் கூட்டமைப்பை வலுப்படுத்துவதில் முன்னாள் பிரதமர் ஏஞ்சலா மெர்க்கெல் ஆற்றிய மகத்தான பங்களிப்பிற்கு பாராட்டு தெரிவித்த பிரதமர், பிரதமர் ஸ்கால்ஸ் தலைமையின் கீழ் இந்த உறவை மேலும் வலுப்படுத்த தாம் எதிர் நோக்குவதாக கூறினார்.
புதிய ஜெர்மன் அரசால் அறிவிக்கப்பட்ட அரசின் முன்னுரிமைகள், இந்தியாவின் பொருளாதார தொலைநோக்குப் பார்வை ஆகியவற்றில் குறிப்பிடத்தக்க ஒற்றுமை இருப்பதை இரு தலைவர்களும் ஒப்புக்கொண்டனர். முதலீடு மற்றும் வர்த்தக இணைப்புகளை ஊக்குவிப்பது உட்பட, தற்போது மேற்கொள்ளப்படும் ஒத்துழைப்பு முயற்சிகளின் சாத்தியக்கூறுகளை இருவரும் மதிப்பாய்வு செய்தனர். புதிய துறைகளில் ஒத்துழைப்பு மற்றும் பரிமாற்றங்களை, மேலும் பல்வகைப்படுத்துவதற்கான சாத்தியக்கூறுகளை விவாதித்தனர். குறிப்பாக, இரு நாடுகளும் தத்தமது பருவநிலை மாற்றம் தொடர்பான இலக்கை அடைய உதவும் வகையில், பருவநிலை மாற்ற நடவடிக்கை, பசுமை ஆற்றல் ஆகிய துறைகளில் புதிய ஒத்துழைப்பு முயற்சிகளைத் தொடங்குவதற்கு அவர்கள் நம்பிக்கை தெரிவித்தனர்.
(பிரதமர் ஸ்கால்ஸுக்கும் ஜெர்மன் மக்களுக்கும் புத்தாண்டு வாழ்த்துக்களைத் தெரிவித்த பிரதமர், அடுத்து நடக்கவிருக்கும் அரசுகளுக்கிடையேயான இருதரப்பு ஆலோசனை கூட்டத்தின்போது அவரை சந்திக்க ஆவலுடன் இருப்பதாக தெரிவித்தார்.
தொழிலாளர் மற்றும் வேலைவாய்ப்பு அமைச்சகம்
மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ் மற்றும் இணை அமைச்சர் திரு ராமேஸ்வர் தெலி தங்களது புது பொறுப்புகளை ஏற்றுக்கொண்டனர்
மத்திய தொழிலாளர் & வேலைவாய்ப்பு மற்றும் சுற்றுச்சூழல் & வனங்கள் அமைச்சர் திரு பூபேந்தர் யாதவ், தொழிலாளர் மற்றும் வேலைவாய்ப்பு அமைச்சகத்தில் தமது பொறுப்பை இன்று ஏற்றுக் கொண்டார். ராஜஸ்தானிலிருந்து மாநிலங்களவைக்கு யாதவ் தேர்ந்தெடுக்கப்பட்டுள்ளார்.
குறிப்பிட்ட நாடாளுமன்ற குழுக்களில் நிபுணராக அவர் திகழ்கிறார். திவாலாதல் மற்றும் நொடித்துப் போதல் சட்டம் 2015-க்கான கூட்டுக் குழுவின் தலைவராகவும் அவர் இருந்துள்ளார். வாடகைத் தாய்மை  மசோதா 2019-க்கான மாநிலங்களவை குழுவின் தலைவராக தற்போது அவர் உள்ளார்.
அமைச்சகத்தின் மூத்த அதிகாரிகளை சந்தித்த அவர், அமைச்சகத்தின் தற்போதைய, நிலுவையில் உள்ள மற்றும் முக்கியமான விஷயங்கள் குறித்து கேட்டு அறிந்துகொண்டார். அதிகாரிகள் தங்களது மனங்களில் தோன்றும் புதிய எண்ணங்களை தன்னிடம் பகிர்ந்து கொள்ள வேண்டும் என்றும், இதன் மூலம் நாட்டிலுள்ள கோடிக்கணக்கான ஒழுங்குமுறைப்படுத்தப்பட்ட மற்றும் அமைப்புசாரா தொழிலாளர்களுக்கான கொள்கைகள் மற்றும் திட்டங்களை வகுக்க முடியும் என்றும் அமைச்சர் கூறினார்.
தொழிலாளர் & வேலைவாய்ப்பு மற்றும் பெட்ரோலியம் & இயற்கை எரிவாயு இணை அமைச்சர் திரு ராமேஸ்வர் தெலி தொழிலாளர் மற்றும் வேலைவாய்ப்பு இணை அமைச்சராக இன்று பொறுப்பேற்றுக்கொண்டார். உணவு பதப்படுத்துதல் தொழில் துறை இணை அமைச்சராக முன்னர் அவர் இருந்தார். அசாம் மாநிலத்தின் திப்ருகர் தொகுதியிலிருந்து மக்களவைக்கு அவர் தேர்ந்தெடுக்கப்பட்டுள்ளார்.
------
(Visitor Counter : 108